Barkisimetas
Barkisimetas (isp. Barquisimeto) – miestas šiaurės vakarų Venesueloje, Kiboro slėnyje, prie Turbijo upės, pusiaukelėje tarp Karakaso ir Marakaibo. Laros valstijos sostinė. 1,15 mln. gyventojų (2005 m.). Miestą aptarnauja Jacinto Lara tarptautinis oro uostas. Svarbus žemdirbystės regiono (auginamos cukranendrės, kava, medvilnė, javai, sizalis) centras. Maisto, statybinių medžiagų, tekstilės, odos pramonė. Yra keletas universitetų.